text: Politiet sætter massivt ind overfor hensynsløs kørsel på Rømø 
  16 juni 2014 kl. 10.47
  Politiet havde i weekenden deres fokus rettet mod færdslen på Lakolk Strand på Rømø. En massiv indsats kastede 25 sigtelser af sig.
  På TV SYD har vi flere gange omtalt, hvordan Lakolk Strand på Rømø, især i sommerhalvåret, bliver brugt som racerbane. Det kostede sidste år en ung mand livet, da den bil han var passager i væltede efter al for voldsom kørsel på stranden.
  For at markere, at politiet ikke accepterer at stranden bruges som racerbane har de i weekenden været massive til stede på stranden. 
  Det var de blandt andet ved hjælp af flyvevåbnets helikopter som fra luften af bidrog til politiets store færdselsaktion.
  I alt blev 14 personer taget for hensynsløs kørsel på stranden mens 11 blev taget med for høj fart på selv Rømø dæmningen. Topscoren blev en bilist der blev målt til 191 km/t, et sted hastighedsgrænsen er 80 km/t.
  Politiet vil i løbet af sommeren foretage lignende aktioner.
  